Unul dintre liderii teroriștilor palestinieni, îngropat sub dărâmături
- Mădălina Sfrijan
- 17 martie 2024, 23:01
Teroriștii palestinieni din Hamas au pierdut încă un lider important. Marwan Issa, cel care se afla pe poziția a treia în ierarhia grupării, a fost ucis recent. Cadavrul acestuia ar fi îngropat sub dărâmături.
Hamas a pierdut încă un lider
Liderul care ocupa poziția cu umărul trei în înaltul comandament al Hamas , a fost ucis în atacul FDI în Nusirat. Marwan Issa a fost ucis în timp ce se ascundea într-unul dintre tunelurile grupării teroriste.
În spatele ușilor închise, cei din fruntea organizației au confirmat că Marwan Issa, adjunctul șefului militar al Hamas, Mohammed Deif, a fost ucis. Atacul a avut loc la finalul săptămânii trecute.
Îngropat sub un tunel terorist
În urma atacului devastator au murit mai multe persoane. Printre acestea se afla și Razi Abu Tomeh, comandantul unei brigăzi Hamas. Totodată, IDF a anunțat, săptămâna trecută, că Issa a fost vizat în timpul unei lovituri lansate în enclavă. În perioada respectivă, forțele de apărare israeliene nu au putut confirma că liderul a fost ucis.
De altfel, restul liderilor din organizație au păstrat tăcerea în acest sens. Anunțul morții unuia dintre șefii grupării a fost făcut în spatele ușilor închise.
Hamas pierde teren în Gaza
Expertul în informații Avi Melamed a declarat că liderii ar fi ținut ascuns acest detaliu, timp de 72 de ore. "Unde și când se ascundea Issa, și că va rămâne acolo la timp pentru ca cabinetul să aprobe" , a explicat Melamed.
Totodată, acesta a subliniat că Israelul "ar fi avut nevoie să confirme că niciun captiv israelian nu era ținut în apropierea lui ca scut uman".
După atacul respectiv Benjamin Netanyahu a transmis că armata israeliană ar fi aproape de victorie.
"Suntem pe cale să obținem o victorie completă. Am ucis deja numărul patru din Hamas: trei, doi și unul sunt oe drum. Îi vom atinge pe toți", a transmis premierul israelian.